O'zbekiston birodar Afg'oniston xalqiga insonparvarlik yordami yubordi — video

Surxondaryo viloyati Termiz shahridan 30 aprel kuni Afg'onistonga navbatdagi insonparvarlik yordami jo'natildi. Bu haqda “Bugun.uz” muxbiri xabar berdi.
Ma'lum bo'lishicha, O'zbekistonning birodar afg'on xalqiga navbatdagi insonparvarlik yordami 58 ta vagondan iborat poezdida jo'natilgan. Gumanitar yordam Termiz shahridagi “Ayritom” chegara o'tkazish punkti orqali qo'shni mamlakatga yuborilgan.
Shu munosabat bilan ikki mamlakat rasmiylari ishtirokida insonparvarlik yordamini topshirish marosimi bo'lib o'tadi.

Avvalroq O'zbekiston Afg'onistonga 63 ta vagonda insonparvarlik yordami jo'natgandi. Gumanitar yordam paketida oziq-ovqat, kiyim-kechak va ko'mir mahsulotlari bo'lgan.